internet vaartha 160 Views
హైదరాబాద్‌ : ప్రముఖ వ్యవసాయ ఉత్పత్తుల విక్రయ సంస్థ ఒరిగో కమోడిటీస్‌ హైదరాబాద్‌లో ఒరిగో ఫార్మ్స్‌ను ప్రవేశపెట్టి రిటైట్‌ రంగంలోకి ప్రవేశించినట్లు ఒరిగో కమోడిటీస్‌ డైరక్టర్‌ సునూర్‌కౌల్‌ తెలిపారు. ఈ సందర్భంగా ఆయన మాట్లాడుతూ దేశ వ్యాప్తంగా సమర్థవంతమైన వ్యవసాయ ఉత్పత్తుల సరఫరా వ్యవస్థను నెల కొల్పాలనే నిబద్దతను ఒరిగో సంస్థ కలిగి ఉందన్నారు. అదేవిధంగా ఒరిగో సంస్థ లాజిస్టిక్స్‌ నిర్వహణలో గల అనుభవం ద్వారా నాణ్యమైన పప్పుదినుసులను, తృణధాన్యాలను రిటైలర్ల ద్వారా ఒరిగోఫార్మ్స్‌ బ్రాండ్‌ పేరుతో వినియోగదారులకు అందించడం జరుగుతుందన్నారు. ఈ నూతన ఆవిష్కరణ ద్వారా ఒరిగో కమోడిటీస్‌ వ్యవసాయ క్షేత్రం నుంచి వంటింటికి అవసరమైన, నాణ్యతమైన ఉత్పత్తులను అందించడం జరుగుతుందన్నారు. మరో డైరక్టర్‌ మయాంక్‌ ధనూక మాట్లాడుతూ ఒరిగో ఫార్మ్స్‌ ద్వారా సరఫ రా అయ్యే ప్రతి ఉత్పత్తి నాణ్యతతో కూడుకుందన్నారు. ఈ ఉత్పత్తు లను ఎప్పుడు తాజాదనంలో, పోషక వివలువలతో అందించడం జరుగుతుందన్నారు. ఒరిగో సంస్థ, తమతో అనుసంధానమైన రైతులు, వ్యవసాయ ఉత్పత్తి సంస్థలు, సహకార సంస్థలతో చక్కటి వ్యాపార సంబందాలను ఏర్పరుచుకుంటూ నాణ్యతమైన ఉత్పత్తులను అందిస్తుందన్నారు. 2010 నుంచి రైతులతో భాగస్వామ్యం ఏర్పరచుకుని రైతులకు అధిక దిగుబడులను అందిస్తూ వినియోగదారులకు నాణ్యమైన ఉత్పత్తులను అందిస్తుందన్నారు. రానున్న రోజుల్లో ఒరిగో ఫార్మ్స్‌ ఉత్పత్తులఅమ్మకాలను పుణె, బెంగుళూరు, చెన్నై, ఢిల్లీ నగరాలలో ప్రారంభిస్తుందన్నారు.